นายกรัฐมนตรี ยืนยัน ยังไม่สรุปวันหยุดยาว 9 วัน รอพิจารณาเกลี่ยวันหยุด ย้ำต้องเร่งกระตุ้นเศรษฐการท่องเที่ยวในช่วงนี้
นายกรัฐมนตรี ยืนยัน ยังไม่สรุปวันหยุดยาว 9 วัน รอพิจารณาเกลี่ยวันหยุด ย้ำต้องเร่งกระตุ้นเศรษฐการท่องเที่ยวในช่วงนี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงข้อเสนอของนายสมคิด จาตุศรีพิทักษ์ รองนายกรัฐมนตรี ที่ให้มีการเพิ่มวันหยุดเพื่อกระตุ้นการท่องเที่ยว โดยเฉพาะช่วงเทศกาลสงกรานต์ ที่มีข้อเสนอหยุด 9 วัน ว่า ขณะนี้ยังอยู่ระหว่างการพิจารณาอยู่ ซึ่งหากจะดำเนินการก็จะใช้วิธีเกลี่ยวันหยุดอื่นๆ ทั้งนี้หากจะหยุดเพิ่มเติมโดยไม่เกลี่ยมาจากวันอื่นๆ ก็จะทำให้วันหยุดรวมเพิ่มขึ้นขณะที่รัฐบาลก็รับฟังความเห็น เช่น ที่ไม่ต้องการให้หยุดยาว จึงยืนยันว่าการดำเนินการทุกอย่างรัฐบาลจะพิจารณาด้วยเหตุผลความจำเป็น โดยเฉพาะในขณะนี้คือ เรื่องของการส่งเสริมการท่องเที่ยวที่ประสบปัญหาอยู่